Najprej lepo pozdravljeni, drage učenke, dragi učenci.

Kljub spremenjenemu načinu dela, bomo svoje veselje do nemščine poskusili negovati tudi na ta način. Upam, da boste v nalogah, ki vam jih bom pošiljala, našli mnogo lepega in tudi zabavnega. Pri tem vam želim veliko raziskovalne vneme in vedoželjnosti. V prostem času ali kadar vam bo morda postalo dolgčas, vam bo dolge urice morda krajšal Nico. Se še spomnite? NICOS WEG A1. To vpišete na you tube in ga boste našli. Že danes imam pripravljenih kar nekaj zabavnih igric na spletu. Pa tudi vnaprej bomo skrbeli, da nam bo pri učenju prijetno. Prav? No, pa dajmo.

|  |
| --- |
| **Navodila za samostojno učenje pri izbirnem predmetu NEMŠČINA za 5. razred** |
| Datum: sreda, 18. 3 . 2020 |
| Učna ura: Življenjski prostor živali |
| 1. Najprej pripravi delovni zvezek Brihtna glavca 6 in svoj šolski zvezek. Če imaš možnost, se s starši dogovori tudi za uporabo računalnika. |
| 2. Za začetek boš **ponovil/-a poimenovanje živali** v Brihtni glavci (BG), str. 40 in 42 oziroma s pomočjo zvezka, kjer imaš živali zapisane tudi v obliki slovarčka.  Ob slikah poskušaj čim več živali povedati po nemško, ne da bi pogledal na tabelico z njihovimi imeni. |
| 3. Danes si bomo ogledali različne **življenjske prostore živali**, torej kje je njihovo izvorno domovanje.  Odpri BG, str. 43 in si oglej tabelo. V levem stolpcu (Dieses Tier lebt … Ta žival živi) imaš nanizanih kar nekaj življenjskih prostorov. V zvezek napiši naslov  Tiere leben in … (ter prepiši tabelo)   |  |  | | --- | --- | | Länder, Kontinente (države, kontinenti) | Geografische Begriffe (geografski pojmi) | | In Afrika | Im Dschungel v džungli | | In den USA, | In der Prärie v preriji | | in Kanada | In allen Ozeanen v vseh oceanih | | In Südostasien v severovzhodni Aziji | In Meeren v morjih | | In Asien | Im tropischen Wald v tropskem gozdu | | In Europa | Auf den Inseln na otokih | | Grönland Grenlandija | Auf der Insel na otoku | | Im Norden von Kanada na severu Kanade | In der Natur v naravi | |
| 4. Sedaj s pomočjo brskalnika poišči značilne življenjske prostore živali in izpolni tabelo (**BG, str. 43),**  Potem v c) nalogi tvori tudi povedi po danem zgledu.  Reši še nalogo **BG, str. 44** (upoštevaj podatke iz table na prejšnji strani. |
| 5. Zdaj pa k **zabavnemu utrjevanju na spletno stran** (upam, da si uspeš izboriti dostop do računalnika), ki se imenuje **»languages online German«:** <https://www.education.vic.gov.au/languagesonline/german/german.htm>  Danes si bomo izmed 35 različnih tem izbrali **25. temo o številih do 100** (za ponovitev, lahko pa tudi sicer raziskujete po tej strani, če želite). Naj vam to stran na kratko predstavim.  Če torej odprete povezavo in kliknete na 25. Numbers 0 - 100, najprej opazite dva stolpca nalog; v 1. stolpcu so interaktivne naloge v obliki igric, v drugem stolpcu so učni listi, ki si jih (kdor ima doma to možnost) lahko natisnete ali pa rešitve pišete v šolski zvezek.  Pod vsakim stolpcem imate povezavo Answers and Translations, kjer najdete rešitve za vse naloge, zraven pa so prevodi v angleščino. Tu torej lahko preverite npr., če ste pri nalogah, kjer je potreben pravilen zapis, besedo pravilno zapisali, tu najdete rešitev, katera beseda je kje ustrezna in kaj pomeni v angleščini. Če vam pomen kake besede kljub angleškemu pomenu še vedno dela težave, jo vtipkajte v PONS slovar na tej povezavi: <https://sl.pons.com/prevod/sloven%C5%A1%C4%8Dina-nem%C5%A1%C4%8Dina/ne>  Ko odprete interaktivno vajo/igrico, imate levo zgoraj različne zavihke (ne pri vsaki nalogi enake). Vedno imate zavihek »instructions«, torej navodila, kjer najdete angleški opis igrice. Zavihek start poznate. Potem imate ponekod zavihek »glossary« - slovarček, kjer so besede iz igrice prevedene v angleščino. Zavihek »accent keys« vam ponudi preglašene samoglasnike in ostri ß, da teh črk ne iščete po tipkovnici, ko tipkate. Zavihek »hint« vam da namig za rešitev.  Tako, zdaj pa srečno in zdravo do naslednjič!  vaša učiteljica Marjeta |